Reivikultuuri erinevaid seltskondi olen määratlenud lähtuvalt sotsioloog Maffesoli teooriast, kelle käsitluses hakkavad endistele struktuursetele koosluse vormidele alternatiivina järjest suuremat tähtsust omandama  emotsionaalsed ühendused, afektiivselt tekkinud hõimud. Reivikultuuri olen määratlenud kui sellist emotsionaalset ühendust, mis koosneb üksteisega hajusalt seotud hõimudest. Seltskonnad tekkivad spontaanselt, baseerudes ühisele muusikalisele maitsele, neil ei ole mingeid ühiseid eesmärke ja neid hoiab koos ainult tihe füüsiline koosolemine ja jagatud eelistused.